TV2/Nord erfarer at den 26-årige kvinde har boet i et hus i landsbyen Åbyen udenfor Hirtshals. Her boede hun sammen med sin mand og fire børn. Naboerne fortæller at de var klar over at der var sociale problemer i huset, men at kvinden nu er sigtet for at have misbrugt sine børn seksuelt, kommer helt bag på dem. Kvinden blev anholdt tirsdag og hun er sigtet for anden kønslig omgang end samleje med flere af sine børn, der er af begge køn. Hvor mange af kvindens fire børn der er tale om, vil anklager Peter Rask ikke fortælle da grundlovsforhøret foregik for dobbeltlukkede døre. Det er Hjørring Kommune der har meldt sagen til politiet. De har de gjort efter en indberetning fra det man betegner som en omsorgsperson. TV2/Nord erfarer familiens fire børn alle blev tvangsfjernet i juli måned.

Referat:
Endnu en sag om seksuelt misbrug af børn ser nu dagens lys. En 26-årig kvinde blev onsdag varetægtsfængslet i fire uger ved retten i Hjørring. Hun er sigtet for at have sexbrugt flere af sine egne børn.